- Ilden har rigtigt godt fat, og den er brudt gennem taget på værkstedet, siger Vagtchefen ved Nordjyllands Politi, Frank Liltorp. Den private bolig er nedbrændt, og ruinerne står tilbage i en halv meters højde. - Det er den voldsommeste brand i et beboelseshus, jeg nogensinde har set. Vi kunne intet redde, og varmeudviklingen var så voldsom, at nogle af slangerne smeltede, siger indsatsleder Johannes Holm Iversen til TV2/Nord. - Jeg frygter, at der sker det samme med værkstedet, for ilden bevæger sig mellem tagkonstruktionen og loftsbeklædningen, hvor vi ikke kan komme ind til den, siger indsatslederen. Der er ingen personer i fare, og værkstedet indeholder efter politiets oplysninger ingen giftige stoffer, der kan give problemer i forbindelse med slukningen. Det vides endnu ikke, hvor i huset eller hvordan branden er startet.

Opsummering:
Et tømrerværksted med en tilhørende bolig på Gammel Skolevej 16 i Hobro står onsdag formiddag i flammer.